wickkiey/tamil-wikipedia-chunked huggingface dataset:
# சரவணன் மீனாட்சி

**சரவணன் மீனாட்சி** என்பது 7 நவம்பர் 2011 முதல் 17 ஆகத்து 2018 ஆம் ஆண்டு வரை விஜய் தொலைக்காட்சியில் ஒளிபரப்பான தொலைக்காட்சி நாடகத் தொடர் ஆகும். இந்த தொடர் எவர்கிரீன் புரோடக்சன்ஸ் சார்பில் சையத் அன்வர் அகமது என்பவர் தயாரிக்க முதல் பருவத்தை அழகர் என்பவரும் இரண்டாம் மற்றும் மூன்றாம் பருவத்தை பிரவீன் பென்னட் என்பவரும் இயக்கியுள்ளனர்.  
இந்த தொடரின் முதல் பருவத்தில் செந்தில் குமார் மற்றும் ஸ்ரீஜா ஆகியோர் முதன்மை கதாபாத்திரத்தில் நடித்துள்ளனர். அதை தொடர்ந்து இரண்டாம் பருவத்தில் கவின், ரச்சித்தா மகாலட்சுமி மற்றும் பிரேம் குமார் ஆகியோரும் மூன்றாம் பருவத்தில் ரச்சித்தா மகாலட்சுமி மற்றும் ரியோ ராஜ் ஆகியோரும் கதாபாத்திரத்தில் நடித்துள்ளனர். இந்த தொடர் திங்கள் முதல் வெள்ளி வரை இரவு 8:30 மணிக்கு ஒளிபரப்பானது.  
இது 2012 ஆம் ஆண்டு 'மயிலாப்பூர் அகாடமி விருது' விழாவில் சிறந்த தொடர், சிறந்த நடிகர், சிறந்த இயக்குநர், சிறந்த நடிகை போன்ற பிரிவுகளில் விருதுகள் வென்றது. அத்துடன் 'விஜய் தொலைக்காட்சி விருது' விழாவிலும் சிறந்த ஜோடி, சிறந்த நடிகர் போன்ற பல பிரிவுகளின் கீழ் விருதுகள் வென்றுள்ளது என்பது குறிப்பிடத்தக்கது.
# சரவணன் மீனாட்சி

## தொடரின் பருவங்கள்

| முதல் ஒளிபரப்பு | இறுதி ஒளிபரப்பு |  |
| --- | --- | --- |
| **1** | 520 | திங்கள் - வெள்ளி
இரவு 8:30 மணிக்கு |
| **2** | 700 | திங்கள் -சனி
இரவு 8:30 மணிக்கு |
| **3** | 575 | திங்கள் - வெள்ளி
இரவு 8:30 மணிக்கு |
# சரவணன் மீனாட்சி

## பருவங்கள்

### பருவம் 1

இந்த தொடரின் முதல் பருவம் 7 நவம்பர் 2011 முதல் 21 அக்டோபர் 2013 ஆம் ஆண்டு வரை இரவு 8:30 மணிக்கு 520 அத்தியாங்களுடன் நிறைவு பெற்றது. இந்த தொடரில் சரவணன் (செந்தில் குமார்) மற்றும் மீனாட்சி (ஸ்ரீஜா சந்திரன்) ஆகியோரைச் சுற்றி கதை நகர்கிறது. சரவணன் சென்னையைச் சேர்ந்த ஒரு வசதியான குடும்ப பின்னணியை கொண்ட வானொலி தொகுப்பாளர்.  
மீனாட்சி திருநெல்வேலியைச் சேர்ந்த ஒரு சிறிய நகரப் பெண், ஒரு சிறிய பள்ளியில் ஆசிரியையாகப் பணிபுரிகிறார். இருவருக்கும் திருமணம் செய்வதற்காக இரு வீட்டாரும் நினைக்கின்றனர் ஆனால் அவர்களின் திருமணம் தடை பெறுகின்றது. இருப்பினும் சரவணனும் மீனாட்சியும் பார்த்த முதல் நொடியே ஒருவரையொருவர் காதலிக்க ஆரம்பிக்கின்றனர். அதற்க்கு பிறகு இரு குடும்பத்தினரின் சம்மதத்துடன் எப்படி இவர்களின் திருமணம் நடைபெற்றது என்பதே கதை.
# சரவணன் மீனாட்சி

## பருவங்கள்

### பருவம் 1

#### நடிகர்கள்

- செந்தில் குமார் - சரவணன்
- ஸ்ரீஜா சந்திரன் - மீனாட்சி
- ஸ்டாலின் - தமிழரசன்
- ரம்யா - சௌந்தர்யா
- ராஜசேகர் - ராஜசேகர்
- குயிலி - சாரதா ராஜசேகர்
- சுப்பிரமணியம் - வைத்தியநாதன்
- விஜி கண்ணன் - வள்ளி வைத்தியநாதன்
- திவ்யா - யாமினி
- சுசித்ரா - சுதா
- கவின் - முருகன்
- சத்யா சாய் கிருஷ்ணன் (2011) → ஷாமிலி சுகுமார் (2012-2013) - ரம்யா ஜீவா
- சையத் அன்வர் அகமது - ஜீவா
- லட்சுமி - ஆச்சி
- சங்கீதா - அமுதா (2011-2012)
- ராஜ்குமார் - சுப்பிரமணி (2011-2012)
- மனோஜ் குமார் - அர்ஜுன் (2012)
- மிர்ச்சி சா - சா
- சூசன் ஜார்ஜ் - மல்லிகா
- காயத்ரி - அகிலாண்டேஸ்வரி (2012)
- கிருத்திகா லடூ 2012)
- சுபாஷினி கண்ணன் 2012)
# சரவணன் மீனாட்சி

## பருவங்கள்

### பருவம் 2

இந்த தொடரின் இரண்டாம் பருவம் 21 அக்டோபர் 2013 முதல் 15 சூலை 2016 ஆம் ஆண்டு வரை ஒளிபரப்பானது. இந்த தொடரின் கதை சரவணன் மற்றும் மீனாட்ச்சியின் மகன் சக்தி சரவணன் கனடாவில் இருந்து தனது குடும்ப உறுப்பினரை சந்திக்க வருகின்றார் அங்கு தனது தாய் மாமன் தமிழின் மகளான தங்க மீனாட்சியை பார்த்ததும் காதல் செய்கின்றான். நாட்கள் போக போக இருவரும் காதலிக்க ஆரம்பிக்கின்றனர். அதே தருணம் மீனாட்சியை காதலைக்கும் முறை பையன் சரவண பெருமாள் இந்த முக்கோண காதல் கதையில் சரத்ப சூழ்நிலையால் தங்கமீனாட்சி சரவண பெருமாளை திருமணம் செய்கிறாள். திருமணத்திற்கு பிறகு இவர்களின் திருமண வாழ்க்கை பல பிரச்சனைகளுடன் எப்படி செல்கின்றது என்பது தான் கதை.
# சரவணன் மீனாட்சி

## பருவங்கள்

### பருவம் 2

#### நடிகர்கள்

- ரச்சித்தா மகாலட்சுமி - தங்க மீனாட்சி
- கவின் - சரவண பெருமாள் என்கிற வேட்டையன்
- இர்பான் (2013-2014) → பிரேம் குமார் (2014) - சக்தி சரவணன்
- சித்ரா - கலையரசி
- நந்தினி - ரேவதி
- தீபா நரேந்திரன் - சுதா
- குமரமூர்த்தி - டக்ளஸ்
- அழகேஷ் - தமிழ்
- லட்சுமி வாசுதேவன் - சௌந்தர்யா வைதீஸ்வரன்
- சித்தார்த் - வைதீஸ்வரன்
- திவ்யா பிரபு (2013-2015) → பவித்ரா ஜனனி (2015-2016) - ஜனனி / துளசி (இரண்டை வேடம்)
- கார்த்திக் - பாண்டி
- ராஜசேகர் - ராஜசேகர்
- குயிலி - சாரதா ராஜசேகர்
- ராகவன் - அருணாச்சலம்
- பிரியா - பிரியா (2013-2014)
- இன்பா - இன்பா (2014)
- சியாம் - கெளதம் (2014
# சரவணன் மீனாட்சி

## பருவங்கள்

### பருவம் 3

-  
இந்த தொடரின் மூன்றாம் பருவம் 18 சூலை 2016 முதல் 17 ஆகத்து 2018 ஆம் ஆண்டு வரை ஒளிபரப்பானது. இந்த தொடரின் கதை காதல், குடும்பம், பேய், பழிவாங்குதல், திகில் போன்ற பல கதை அம்சங்களை கொண்டுள்ளது.
# சரவணன் மீனாட்சி

## பருவங்கள்

### பருவம் 3

#### நடிகர்கள்

- ரச்சித்தா மகாலட்சுமி - மீனாட்சி
- ரியோ ராஜ் - சரவணன்
- சங்கரபாண்டி - சங்கரபாண்டி
- காயத்ரி - முத்தழகு
- சமந்தா . சத்யவதனி
- ராஜ்குமார் - சக்தி வேலு
- செந்தில் குமாரி - தேவயானி
- ரவி சந்திரன் - வேலுச்சாமி
- தீபா - பழனியம்மாள்
- மீனாட்சி - தங்கம் (முத்தழகின் தங்கை) (2018)
- விஷ்ணு - கதிர்வேல் சரவணன் (2018)
# சரவணன் மீனாட்சி

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.  
**2017**  
| 2018 | } |
| --- | --- |
# சரவணன் மீனாட்சி

## மறு ஆக்கம்

இந்த தொடரின் முதல் பருவம் தெலுங்கு மொழியில் 'ராஜா ராணி' என்ற பெயரில் மறு ஆக்கம் செய்யப்பட்டு மா தொலைக்காட்சியில் ஒளிபரப்பானது. அதை தொடர்ந்து 2016 ஆம் ஆண்டு கன்னட மொழியில் 'ஜஸ்ட் மாத் மாதல்லி' என்ற பெயரிலும், 2017 ஆம் ஆண்டு வங்காள மொழியில் 'ப்ரேமார் கஹினி' என்ற பெயரிலும் ஒளிபரப்பானது.  
| மொழி | தலைப்பு | தொலைக்காட்சி | ஒளிபரப்பப்பட்டது | அத்யாயங்கள் |
| --- | --- | --- | --- | --- |
| தெலுங்கு | ராஜா ராணி | ஸ்டார் மா | 6 ஜூலை 2016 - 3 செப்டம்பர் 2016 | 73 |
| கன்னடம் | ஜஸ்ட் மாத் மாதல்லி | ஸ்டார் சுவர்ணா | 15 ஆகஸ்ட் 2016 - 21 ஜனவரி 2017 | 138 |
| வங்காளம் | ப்ரீமர் கஹினி | ஸ்டார் ஜல்சா | 20 மார்ச் 2017 - 3 டிசம்பர் 2017 | 182 |
# சரவணன் மீனாட்சி

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
- இந்த தொடரின் முதல் பருவம் இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியிலும் ஒளிபரப்பானது.
# குலங்களின் நேர்ப் பெருக்கம்

**குலங்களின் நேர்ப் பெருக்கம்** (*direct product of groups*) என்பது குலக்கோட்பாட்டில் குலங்களுக்கிடையே நிகழும் ஒரு செயலி. , எனும் இரு குலங்களுக்கிடையே இச்செயலியைப் பயன்படுத்தக் கிடைக்கும் முடிவு ஒரு புதுக் குலமாக இருக்கும். கணங்களில் வரையறுக்கபட்டுள்ள கார்ட்டீசியன் பெருக்கல் என்ற செயலிக்கு ஒத்தசெயலியாக இது குலங்களில் உள்ளது.  
ஏபெல் குலங்களில் இப்பெருக்கம் சிலசமயங்களில் நேர்க் கூட்டல் எனக் குறிப்பிடப்படுகிறது . ஏபெல் குலங்களை வகைப்படுத்துவதில் நேர்க் கூட்டல் முக்கியப் பங்குவகிக்கிறது. முடிவுறு ஏபெல் குலங்களின் வரையறைப்படி, ஒவ்வொரு முடிவுறு ஏபெல் குலத்தையும் இரு சுழற் குலங்களின் நேர் கூட்டலாகக் காணமுடியும்.
# குலங்களின் நேர்ப் பெருக்கம்

## வரையறை

தரப்பட்ட இரு குலங்கள் , எனில் அவற்றின் நேர்ப் பெருக்கம் பின்வருமாறு வரையறுக்கப்படுகிறது:
:<math>G \times H = \{ (g, h) : g \in G , h \in H\}</math>  
: என வரையறுக்கப்படும் ஈருறுப்புச் செயலியைப் பொறுத்து இல் குலங்களின் பண்புகள் நிறைவு செய்யப்படுவதால் அது ஒரு குலமாகிறது:  
;சேர்ப்பு விதி:
இல் வரையறுக்கப்பட்ட இந்த ஈருறுப்புச் செயலி சேர்ப்புத்தன்மை உடையது  
;முற்றொருமை உறுப்பு:
இக்குலத்தின் முற்றொருமை உறுப்பு . இதில் , இன் முற்றொருமை உறுப்பு; , &nbsp; இன் முற்றொருமை உறுப்பு.  
;நேர்மாறு உறுப்புகள்:
இன் உறுப்பு இன் நேர்மாறு உறுப்பு:  
,  
இங்கு இல் இன் நேர்மாறு உறுப்பு ; இல் இன் நேர்மாறு உறுப்பு  
:<math>(g , h)^{-1} = (g^{-1}, h^{-1})</math>
# குலங்களின் நேர்ப் பெருக்கம்

## எடுத்துக்காட்டுகள்

- மெய்யெண்களின் கூட்டல் குலம் எனில் நேர்ப்பெருக்கம்:
:<math> R \times R = \{ (x, y) : x, y \in R \}</math>  
இதன் உறுப்புகள் திசையன்கள். திசையன் கூட்டலைப் பொறுத்து இது ஒரு குலமாகும்.  
திசையன் கூட்டல்:  
<>.</>  
- , என்பவை இரு உறுப்புகள் கொண்ட சுழற் குலங்கள்:
**+**  
| * |
| --- |
| |
| * |
| --- |
|}  
:இவற்றின் நேர்ப் பெருக்கம் , கிளைன் நான்குறுப்பு குலத்துடன் சமஅமைவியமுடையது:  
:::{|
|+
|-
! * !! !! !! !!
|-
!
| || || ||
|-
!
| || || ||
|-
!
| || || ||
|-
!
| || || ||
|}
# குலங்களின் நேர்ப் பெருக்கம்

## அடிப்படைப் பண்புகள்

- குலத்தின் கிரமம் மற்றும்&nbsp; குலங்களின் கிரமங்களின் பெருக்கற்பலனாக இருக்கும்:
::<big>|</big><big>| &nbsp;=&nbsp; |</big><big>| |</big><big>|</big>.  
- இன் ஒவ்வொரு உறுப்பு இன் கிரமம் , இன் கிரமங்களின் மீச்சிறு பொது மடங்காகும்:
::<big>|</big><big>| &nbsp;=&nbsp; </big><big>( |</big><big>|, |</big><big>| )</big>.
:குறிப்பாக <big>|</big><big>|</big>, <big>|</big><big>|</big> இரண்டும் சார்பகா எண்கள் (relatively prime) எனில் இன் கிரமம், மற்றும் இன் கிரமங்களின் பெருக்கற்பலனாகும்.  
- , இரண்டும் சார்பாகா எண்களைக் கிரமமாகக் கொண்ட சுழற் குலங்கள் எனில் ம் ஒரு சுழற் குலமாக இருக்கும்.  
, இரண்டும் சார்பகா எண்களெனில்
::.
# குலங்களின் நேர்ப் பெருக்கம்

## பொதுமைப்படுத்தல்

இரண்டிற்கும் மேற்பட்ட குலங்களின் நேர்ப் பெருக்கத்தைக் காணமுடியும்.  
தரப்பட்ட குலங்கள் எனில் அவற்றின் நேர்ப் பெருக்கம்
:<math>\prod_{i=1}^n G_i \;=\; G_1 \times G_2 \times \cdots \times G_n</math>
பின்வருமாறு வரையறுக்கப்படுகிறது:
- உறுப்புகள் , (ஒவ்வொரு க்கும்) வடிவில் அமையும்.
- இல் வரையறுக்கப்படும் செயலி: <> &nbsp;=&nbsp; .</>  
இரு குலங்களின் நேர்ப் பெருக்கத்தின் பல பண்புகள் இதற்கும் பொருந்தும். முடிவுறா எண்ணிக்கையிலான குலங்களின் நேர்ப் பெருக்கத்தையும் காணமுடியும்.
# எறியம்

**எறியம்** அல்லது **எறிபொருள்** (Projectile) என்பது ஒரு குறிப்பிட்ட திசைவேகத்தோடு எறியப்படும் பொருள். இத்தகைய ஒரு பொருள் V மீ/செ. திசைவேகத்துடன் அதனுடைய திசை α° கிடைமட்டத்திலிருந்து சாய்ந்தும் இருக்குமானால் கீழ்கண்ட சமன்பாடுகள் பொருந்தும். இங்கு வளிமத்தின் தடை எடுத்துக் கொள்ளளப்படவில்லை. g புவியீர்ப்புக் காரணமாகத் தோன்றும் திசைவேக வளர்ச்சியைக் குறிக்கும்.  
- அதிக உயரமான புள்ளியை அடைய தேவையான நேரம்:
:T= Vsinα/g வினாடி.  
- மொத்த பயண நேரம்:
:t = 2Vsinα/g வினாடி.  
- அடையும் அதிக உயரம்:
:h = V<sup>2</sup>sin<sup>2</sup>α/2g மீ.  
- கிடைமட்ட வீச்சித் தூரம்:
- R =V<sup>2</sup>sin2α/g மீ.
# எறியம்

## ஆதாரம்

- பாடநூல்
# உயிரிப்பாறை

**உயிரிப்பாறை** அல்லது **பையூரே** எனப்படுவது பார்ப்பதற்குப் பாறை போன்ற அமைப்புடைய கடற்பீச்சிகள் எனும் உயிரியல் வகுப்பைச் சார்ந்த சிலி நாட்டுக் கடற்கரைப்பகுதியில் வாழும் உயிரினமாகும். டியுனிகேட்டா (கவச முதுகுநாணிகள்) எனும் துணைத் தொகுதியில் அசிடியாசியா (கடற்பீச்சிகள் ) எனும் வகுப்பில் பையுரிடே எனும் குடும்பத்தில் அமைந்துள்ளது. இதன் உயிரியற் பெயர் பையுரா சிலென்சிசு மொலினா (Pyura chilensis molina). இதனை சுவான் இக்னசியோ மொலினா என்பவர் 1782 இல் முதன் முதலாய் விவரித்தார்.  
பாறை ஒன்றுக்குள் உயிரியின் பல்தொகுதி உறுப்புகள் அடங்கி இருப்பதைப்போன்று இந்த உயிரினம் அமைந்துள்ளது. வெளித்தோற்றம் கடற் பகுதியில் காணப்படும் பாறை போன்றும் உள்ளே அதனது தசை, உறுப்புகள் அமைந்தும் இருகின்றது.  
இந்த உயிரினத்தை வெட்டினால் சிவந்த நிறத்தில் குருதி வெளிப்படுகின்றது. இதன் மாமிசம் சிலி நாட்டவரின் உணவு வகைகளுள் ஒன்றாக இருக்கின்றது. சோற்றுடன் சிறு சிறுதுண்டுகளாக வெட்டப்பட்ட உயிரிப்பாறை இறைச்சியை சமைத்து உண்கின்றனர். இந்த உயிரிப்பாறைகள் உணவாக உட்கொள்ளப்படினும் அவற்றின் குருதியில் உள்ள வனேடியம் எனும் தனிமம் நஞ்சு மிக்கது என்பது குறிப்பிடத்தக்கது. இவ்விசித்திர விலங்கைச் சூழ உள்ள கடல் நீரில் உள்ள வனேடியத்தின் அளவு இவ்விலங்கில் காணப்படும் வனேடியத்தின் அளவுடன் ஒப்பிடுகையில் பத்து மில்லியன் மடங்கு குறைவானது. பையுரா சிலென்சில் அமைந்துள்ள வனேடியத்தின் தொழிற்பாடு அறியப்படவில்லை.
இதன் மணம் அயோடின் மிகையாகக் காணப்படுவதில் தங்கியுள்ளது. எனினும் இதனது சுவையுடன் வனேடியம் தொடர்பு கொண்டுள்ளது.  
இது பிறக்கும் போது ஆணாகப் பிறந்து பூப்புப் பருவத்தில் இருபால் உயிரி (அழிதூஉ) நிலையை அடைகின்றது. இது இனப்பெருக்கத்தின் போது விந்துகளையும் சூல்களையும் கடல் நீருக்குள் வெளியேற்றுகின்றது. நீருக்குள் கருக்கட்டல் வெற்றிகரமாக நிகழ்ந்த பின்னர் சிறிய தலைப்பிரட்டை (tadpole) போன்ற வடிவத்தையுடைய சந்ததிகள் உருவாகி பாறைகளை அண்மித்து அங்கே வளர்ச்சியுறுகின்றன.
# உயிரிப்பாறை

## வெளியிணைப்புகள்

1. யூடியூப் காணொளி
1. உயிரிப்பாறை
# ராபன் தீவு

**ராபன் தீவு** (*Robben Island*) தென்னாப்பிரிக்காவில் கேப் டவுன் அருகே உள்ள ஓர் தீவு. இத்தீவு நீள்வட்ட வடிவில் வடக்குத் தெற்காக 3.3&nbsp;கி.மீ. நீளமும் 1.9&nbsp;கி.மீ. அகலமும் கொண்டு 5.07&nbsp;கி.மீ.² பரப்பளவில் அமைந்துள்ளது. இது கடல்மட்டத்திலிருந்து அதிக ஏற்றமிறக்கமின்றி தட்டையாக உள்ளது. நெல்சன் மண்டேலா தாம் சிறையில் கழித்த 27 ஆண்டுகளில் 18 ஆண்டுகள் இங்குள்ள உயர்நிலை பாதுகாப்புள்ள சிறைச்சாலையில் அடைக்கப்பட்டிருந்தார். அவரும் மற்ற அரசியல் கைதிகளும் அத்தீவிலிருந்த சுண்ணக்கல் சுரங்கங்களில் கட்டாயப் பணி புரிந்தனர். பணி புரிவதைவிட வேறெவருடனும் தொடர்பு கொள்ள அனுமதிக்கப்படவில்லை. முந்தைய தென்னாபிரிக்க குடியரசுத் தலைவராகப் பொறுப்பாற்றிய கலேமா மொட்லாந்தேயும் இங்கு பத்தாண்டுகள் சிறையில் அடைக்கப்பட்டிருந்தார். தற்போதைய குடியரசுத்தலைவர் யாக்கோபு சூமாவும் இங்கு சிறையில் வைக்கப்பட்டிருந்திருக்கிறார்.
# செயலை மரம்

சங்ககாலத்தில் குறிஞ்சிநிலத்தில் வளர்ந்த மரங்களில் ஒன்று **செயலை மரம்**. இது செந்நிறத் தளிர்களைக் கொண்டது. ஆண்கள் இதன் தளிர்களைத் தலையிலும், காதுகளிலும் அணிந்துகொண்டனர். மார்பில் மாலையாகக் கட்டிப் போட்டுக்கொண்டனர். மகளிர் தழையாடை பின்னி இடையில் அணிந்துகொண்டனர். செயலை மரங்களில் ஊசல் கட்டி ஆடினர். பூவாகப் பறித்துக் குவித்து விளையாடினர். காமன் கணையாகப் பயன்படுத்தும் ஐந்து மலர்களில் ஒன்று இந்தச் செயலை. இந்தச் செய்திகளைச் சங்கப்பாடல்கள் நெரிவிக்கின்றன.  
##### செயலைத் தளிரின் நிறம் சிவப்பு
:செயலைத் தழை நெருப்பு நிறம் கொண்டது. காட்டுச் செயலையின் தளிர் பவள நிறம் கொண்டதாக இருக்கும். சிவந்த நிறம் கொண்டிருப்பதால் இந்த மரத் தளிர்களுக்குச் 'செயலை' என்று பெயர். இது மகளிர் கால் கைகளில் செம்பஞ்சுக் குழம்பு ஊட்டியது போல் செந்நிறம் கொண்டிருக்கும். செயலைத் தளிர் போன்று இருந்த தலைவியின் மேனிநிறம் பசலை பாய்ந்து இருந்தது. செயலைத் தளிர் போன்று இருந்த தலையின் மேனிநிறம் பசலை பாய்ந்து மாறிவிட்டதாம்.
##### செயலை விளையாடு பொருள்
:செயலை மரத்தில் ஊஞ்சல் கட்டி ஆடுவர். கார்காலத்தில் மகளிர் குவித்து விளையாடிய மலர்களில் ஒன்று செயலை
##### ஆண்கள் சூடல்
:ஆண்மகன் செயலை மாலையை மார்பில் அணிந்திருந்தான். ஆண்கள் தலையில் அணியும் பூக்களில் ஒன்று செயலை. முருகப்பெருமான் காதுகளில் செயலைத் தளிரை வைத்திருந்தான்.
##### மகளிர்க்குத் தழையாடை
:மகளிர் இடையில் தழையாடை உடுத்திக்கொண்டனர். இக்காலத்தில் காதலுக்குப் பூச்செண்டு வழங்குவது போல அக்காலத்தில் 'செயலை'தழையால் செய்யப்பட்ட தழையாடையை வழங்கினர். தழையாடை செய்யப் பறித்துப் பறித்துச் செயலை மரத்தில் இலை இல்லாமல் போகவே அருகில் இருந்த **தரலை** மரத்து இலைகளைத் தழையாடைக்குப் பறித்துக்கொண்டார்களாம்.  
:திருமாலிருஞ்சோலை மலையின் மரக் கிளைகளில் செயலை மலர்ந்திருந்தனவாம். . காமன் கணையின் ஐந்து மலர்களில் ஒன்று செயலை  
##### வேறுபாடு
:இந்த மரத்தின் இனங்கள்
- நெட்டிலிங்க மரம்
- அசோக மரம்  
##### அடிக்குறிப்பு
# இராய. சொக்கலிங்கம்

**இராய. சொக்கலிங்கம்** (30 அக்டோபர் 1898 – 30 செப்டம்பர் 1974) என்னும் இராயப்ப செட்டியார் சொக்கலிங்கம் தமிழறிஞர்; கவிஞர்; சமய அறிஞர்; எழுத்தாளர்; சமூகச் சீர்திருத்தக்காரர்; காந்தியர்.
# இராய. சொக்கலிங்கம்

## பிறப்பு

இராய. சொக்கலிங்கம் (இராய.சொ.) சிவகங்கை மாவட்டம் அமராவதிப்புதூரில் இராயப்பச் செட்டியாருக்கும் அழகம்மை ஆச்சிக்கும் மகனாக 1898 அக்டோபர் 30ஆம் நாள் பிறந்தவர்.
# இராய. சொக்கலிங்கம்

## கல்வி

சொக்கலிங்கம் தனது ஆரம்பக்கல்வியை ஆசிரியர் சுப்பையா என்பவரின் திண்ணைப் பள்ளியில் தொடங்கினார். பதினெட்டாவது அகவை முதல் இருபதாம் அகவை வரை பண்டித சிதம்பர் அய்யர் என்பவரிடம் தமிழிலக்கண, இலக்கியங்களைக் கற்றார். இடையில், தனது ஒன்பதாம் அகவையில் தன் தந்தை பாலக்காட்டில் நடத்திய கடையில் வேலை செய்தார். அப்பொழுது மலையாளம் கற்றார். 1911 ஆம் ஆண்டு முதல் 1916 ஆம் ஆண்டு வரை மலேசியாவில் உள்ள பிலாப்பம் என்னும் ஊரில் தன் பெற்றோருடன் வாழ்ந்தார். அங்குள்ள கடையில் பணியாற்றிக்கொண்டே மலாய் மொழியும் ஆங்கிலமும் கற்றார். அதன் தலைவராகப் பல ஆண்டுகள் பணிபுரிந்தார். இச்சங்கத்திற்கு வருகைதந்த சுப்பிரமணிய பாரதியாயருடன் 1919 நவம்பர் 9 ஆம் நாள் தன் நண்பர்கள் சூழ ஒளிப்படம் எடுத்துக்கொண்டார். பாரதியார் இச்சங்கத்தைப் பற்றி ஹிந்து மதாபிமான சங்கத்தார் என்னும் தலைப்பில் ஏழு விருத்தங்கள் எழுதியுள்ளார்.
# இராய. சொக்கலிங்கம்

## திருமணம்

இராய. சொக்கலிங்கம் 1918 ஆம் ஆண்டில் பள்ளத்தூரில் பிறந்த உமையாள் ஆச்சி என்பவரை மணந்தார். குழந்தைப் பேறு இல்லாத காரணத்தால் இராயவரம் குழந்தையன் செட்டியாரைத் தன் மகனாகக் கருதினார். 1960 அக்டோபர் 31ஆம் நாள் உமையாள் ஆச்சி காலமானார். அதன் பின்னர் இராய. சொ. அமராவதிப் புதூரில் இருந்து காரைக்குடிக்குக் குடிபெயர்ந்தார்..
# இராய. சொக்கலிங்கம்

## நூலகம்

ராய. சொக்கலிங்கம் தான் சேர்த்து வைத்திருந்த நூல்களை காரைக்குடி அழகப்பா பல்கலைக்கழக நூலகத்திற்கு வழங்கி விட்டார்.
# இராய. சொக்கலிங்கம்

## மறைவு

ராய. சொக்கலிங்கம் 1974 செப்டம்பர் 24ஆம் நாள் காரைக்குடியில் காலமானார்.
# இராய. சொக்கலிங்கம்

## வாழ்க்கை வரலாறு

ராய. சொக்கலிங்கத்தின் வாழ்க்கை வரலாற்றை "தமிழ்க்கடல் இராய. சொக்கலிங்கம்" என்னும் நூலாக சா. கிருட்டினமூர்த்தி, ச. சிவகாமி ஆகிய இருவரும் பதிப்பித்து இருக்கின்றனர். அந்நூலை சென்னையில் உள்ள உலகத் தமிழாராய்ச்சி நிறுவனம் 2005 ஆம் ஆண்டில் வெளியிட்டு இருக்கிறது.
# இராய. சொக்கலிங்கம்

## நினைவேந்தல்

இவரது நினைவாக கோயமுத்தூர் அவினாசிலிங்கம் பல்கலைக்கழகத்தின் தமிழ்த் துறையில் ராய. சொக்கலிங்கம் நினைவுச் சொற்பொழிவு நடைபெறுகிறது.
# ஓடச்சிக்கோட்டை

**ஓடச்சிக்கோட்டை** என்பது கன்னியாகுமரி மாவட்டத்திலுள்ள புகழ்பெற்ற ஒரு கோட்டையாகும். இது மார்த்தாண்டம்- தேங்காய்ப்பட்டணம் சாலையில் மார்த்தாண்டத்திலிருந்து தெற்கே சுமார் நான்கு கிலோமீட்டர் தொலைவில் உள்ளது. இது கல்லாலான ஓர் அரணாகும். தற்போது மிகவும் சிதலமடைந்துள்ளது. ஐந்து ஏக்கர் நிலப்பரப்புள்ளது. மதுரை மன்னர் திருமலை நாயக்கரின் தாய் இராணி ஓடச்சி இங்கு வசித்ததால் இப்பெயர் பெற்றதாகத் தெரிகிறது. இராணி ஓடச்சிக்கு பல காலம் குழந்தை இல்லாத நிலையில், ஓர் வழிபாட்டு ஆசானின் அறிவுரைப்படி, அவர் மதுரையிலிருந்து முன்சிரை வந்து, அங்குள்ள இறைவன் திருமலையப்பனை வழிபட்டதாகவும் மரபுக்கதை தெரிவிக்கிறது. அப்பொழுதுதான் இராணி தங்குவதற்கு இக்கோட்டை கட்டப்பட்டதாகவும் இறையருளால் இராணி ஒரு மகனைப் பெற்றாள் என்றும் அம்மகனுக்கு திருமலை என பெயர் சூட்டியதாவும் கூறப்படுகிறது. திருமலை நாயக்கர் மதுரை மன்னராக முடிசூட்டப்பட்டதும் இங்குள்ள கோவிலுக்கு ஒரு தங்க மணிமுடி மற்றும் பல மதிப்புள்ள பொருட்களையும் மனமுவந்து அளித்ததாகவும் கூறுவர்.
# ஓடச்சிக்கோட்டை

## ஆதாரம்

இந்திய விவரச் சுவடி.-தமிழ்நாடு மாநிலம்-அரசு வெளியீடு
# தேவையந்தாதி

**தேவையந்தாதி** என்னும் நூலைத் தாம் செய்ததாக 15 ஆம் நூற்றாண்டில் வாழ்ந்த கயாதரர் தம் கயாதர நிகண்டு நூலில் இரண்டு பாடல்களில் குறிப்பிடுகிறார். அந்தப் பாடல்கள்  
1
:மேவும் அரும்பொருள் அந்தாதி கேட்டு இந்த மேதினியோர்
:தாவும் வினை கெடச் சாற்றிய தென் தமிழ் தேவை மன்னும்
:கோவை இராமீச்சுரக் கொவை சொன்ன குருபரன்
2
:அரும்பொருள் அந்தாதி சூடிய சீதரன் அம்பிகையைத்
:தரும்பொருள் செய்த பராபரையான் தினம் தண்டமிழோர்
:விரும்பிய கோவை உரிச்சோல் பனுவல் விரித்துலைத்தான்
இந்த அந்தாதியும், கோவையும் இன்று கிடைக்கவில்லை.
# லலிதம்

**லலிதம்** அல்லது வலிதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து ஒன்றாவது கரணமாகும்.  
இடது கையைத் தொடையில் சர்ப்பசிரசு போல வளைத்து வைத்து சூசிபாதமாகப் பிரமரிசாரியைச் செய்து அதாவது வண்டு போல் சுழன்று ஆடுவது லலிதமாகும்.
# லலிதம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# வலிதம்

**லலிதம்** அல்லது வலிதம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து ஒன்றாவது கரணமாகும்.  
இடது கையைத் தொடையில் சர்ப்பசிரசு போல வளைத்து வைத்து சூசிபாதமாகப் பிரமரிசாரியைச் செய்து அதாவது வண்டு போல் சுழன்று ஆடுவது லலிதமாகும்.
# வலிதம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# கூர்ணிதம்

**கூர்ணிதம்** அல்லது **கூர்நிடம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து இரண்டாவது கரணமாகும்.  
வலது கையைப் பக்கவாட்டாக உயர்த்தித் திருப்பி, இடது கையைத் தோலஹஸ்தமாகத் தொங்கவிட்டு, ஸ்வஸ்திக நிலையில் பிரிந்தது போல் பாதத்தை வைத்து ஆடுவது கூர்ணிதமாகும்.
# கூர்ணிதம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# தண்டபட்சம்

**தண்டபட்சம் ** அல்லது தண்டபக்ஷம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து நான்காவது கரணமாகும்.  
வலது முழந்தாளை மார்புக்கு நேராக உயர்த்தி,இடது முழந்தாளைத் தாழ்த்தி,கொடிபோலக் கைகளை இருமருங்கும் துவளவிட்டு நடிப்பது தண்டபட்சமாகும்,.
# தண்டபட்சம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# புஜங்கத்ரஸ்தரேசிதம்

**புஜங்கத்ராஸ்தரேசிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து ஐந்தாவது கரணமாகும்.  
வளைந்த காலைத் தூக்கி,கைகளை இடப்பக்கத்தில் பாம்புப் போலத் தொங்க விட்டு நடிப்பது புஜங்கத்ரஸ்தரேசிதமாகும்.
# புஜங்கத்ரஸ்தரேசிதம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# நூபுரம்

**நூபுரம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து ஆறாவது கரணமாகும்.  
லதாரேசிதமாகக் கைகளை இருமருங்கும் நீட்டி, ஒரு காலை மற்றொரு காற்சிலம்பின் மேல் வைத்து நடிப்பது நூபுரமாகும்.
# நூபுரம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# வைசாகரேசிதம்

**வைசாகரேசிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து ஏழாவது கரணமாகும்.  
வைசாகரேசிதம் கைகால்களை வளைத்து,இடுப்பு,கழுத்து இவைகளையும் வளைத்து சுழன்று ஆடுவது. வைசாகம்-மூன்றைரையடி இடைவெளி இருக்கும்படியாகக் கால்களை வைத்துக் கடகாமுகமுத்திரைக் கையுடன் ஆடுவது. இந்த இரண்டும் சேர்ந்தமையால் இப்பெயர் பெற்றது.
# வைசாகரேசிதம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# பிரமரகம்

**பிரமரகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து எட்டாவது கரணமாகும்.  
திரிக பாதத்தால் வளைந்து நின்று,இடது கையை அஞ்சிதமாக அமைத்து வலதுகையைச் சதுரமாக வைத்து நின்று ஆடுவது பிரமரகம் திரிகம்-வளைந்த காலைத் தூக்கி ஊன்றிய காலைச் சிறிது மடக்கி முழந்தாள்கள் ஸ்வஸ்திகம் போல அமையும்படி வைத்து நிற்பதாகும்.
# பிரமரகம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# சதுரம் (சிவதாண்டவம்)

**சதுரம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து ஒன்பதாவது கரணமாகும்.  
வலது காலைக் குட்டிதமாக அமைத்துச் சதுரம் அமையக் கைகளை இருமருக்கும் நீட்டி நின்று ஆடுவது சதுரமாகும்.
# சதுரம் (சிவதாண்டவம்)

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# தேவார உரை

கண்ணுடைய வள்ளல் திருஞான சம்பந்தர் தேவாரத்தில் பொருள் விளங்காத சித்திரக் கவி, ஏகபாதம், திருவெழுகூற்றிருக்கை ஆகியவற்றுக்கு உரை எழுதியுள்ளார். இந்த உரைகள் இன்று பதிப்பில் இல்லை. எனினும் இந்த உரைகளைப் பற்றிய குறிப்புகள் உள்ளன. சுயம்பிரகாச யோகியார் என்பவர் 18 ஆம் நூற்றாண்டில் திருஞான சம்பந்தரின் சித்திரக்கவிக்கு உரை எழுதியுள்ளார். இந்த உரை கண்ணுடைய வள்ளல் எழுதிய உரையைப் பின்பற்றி எழுதப்பட்டதாக இருக்கலாம் என்பது மு. அருணாசலம் கருத்து.
# புஜங்காஞ்சிதகம்

**புஜங்காஞ்சிதகம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து நாற்பதாவது கரணமாகும்.  
கால்களைப் பாம்பு ஓடுவது போல அமைத்து,வலது கையைத் தொங்கவிட்டுத் தாண்டவம் ஆடுவது புஜங்காஞ்சிதகமாகும்.
# புஜங்காஞ்சிதகம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# தையூர் உத்தண்டன் கோவை

**தையூர் உத்தண்டன் கோவை** என்னும் நூல் 16 ஆம் நூற்றாண்டில் தோன்றிய கோவை நூல். இதன் ஆசிரியரின் பெயர் தெரியவில்லை. உத்தண்டன் என்பவன் இந்த நூலாசிரியரை பேணிவந்த வள்ளல். நூல் இந்த வள்ளல்மீது பாடப்பட்டுள்ளது. நூல் அச்சாகவில்லை. சென்னையிலுள்ள அரசு ஆவணக் காப்பகத்தில் ஏட்டுச் சுவடியாக உள்ளது. நுல் 400 பாடல்களைக் கொண்டது என்றும், அவற்றில் 40 பாடலர்கள் இந்த ஏட்டில் இல்லை என்றும் அந்தச் சுவடியில் ஒரு குறிப்பு உள்ளது.  
தொண்டை மண்டலக் குமுழி நாட்டைச் சேர்ந்த ஆமூர்க் கோட்டத்தில் உள்ள பாலாற்றங்கரையில் தைகைக் குன்றை அடுத்துள்ள இராசகேசரி நல்லூர் என்னும் மறுபெயரைப் கொண்டுள்ள தையூரில் **களப்பாளர்** என்ற காராளர் மரபில் பிறந்த 'குன்றன்' என்பவனின் மகன் இந்த **உத்தண்டன்**.
# தையூர் உத்தண்டன் கோவை

## பாடல் - எடுத்துக்காட்டு

1
:பொன் கோவை ஏந்தி உமை கோவை வந்து உதித்துப் பூத்த வல்லி
:மின் கோவை வாழ்த்தி நல் வல்லமைக் கோவை வியந்து உரைத்த
:ன் கோவை சேர் செங்கைத் தையார் உத்தண்டன் ந்தி குலத்தோன்
:தன் கோவை சாற்றலுற்றேன் பலகாலும் தழைப்பதற்கே.
2
:தேனிடு கூடும் கரும்பும் ஒத்து ஊதுவர் சேர வன்னம்
:தாளிடு கூடம் **களப்பாளன் உத்தண்டன்** தைகையைச் சூழ்
:மீனிடமோ ரத்னமீனிடமோ தெய்வ மீனிடமோ
:மானிடமோ பெருமானிடமோ சிறு மானிடமோ.
# தேவாரப்பாடல் பெற்ற காவிரி தென்கரைத்தலங்களின் பட்டியல்

**தேவாரப்பாடல் பெற்ற சோழ நாடு காவிரி தென்கரைத்தலங்களின் பட்டியல்** தேவாரப் பாடல் பெற்ற, சோழ நாட்டு காவிரியாற்றின் தென் கரையில் அமைந்துள்ள சிவன் கோயில்களைக் கொண்ட பட்டியலாகும்.
# தேவாரப்பாடல் பெற்ற காவிரி தென்கரைத்தலங்களின் பட்டியல்

## பாடல் பெற்ற தலங்கள்

தேவாரப் பாடல் பெற்ற தலங்களில் தொண்டை நாடு (32), நடு நாடு (22), சோழ நாடு காவிரியாற்றின் வட கரை (63), சோழ நாடு காவிரியாற்றின் தென் கரை (128), பாண்டிய நாடு (14),கொங்கு நாடு (7), மலை நாடு (1), துளுவ நாடு (1), வட நாடு (5), ஈழ நாடு (2), புதிதாக கண்டுபிடிக்கப்பட்ட காவிரி தென்கரைத் தலமான திருவிடைவாய் மற்றும் திருக்கிளியன்னவூர் ஆகிய இடங்களில் காணப்படுகின்ற 276 சிவன் கோயில்கள் அடங்கும்.
# தேவாரப்பாடல் பெற்ற காவிரி தென்கரைத்தலங்களின் பட்டியல்

## காவிரி தென் கரைத் தலங்கள்

சோழ நாட்டின் காவிரியாற்றின் தென் கரையில் அமைந்துள்ள தலங்கள் இறைவன் மற்றும் தலத்தின் பெயர்களை அடிப்படையாகக் கொண்டு தனித்தனியாகத் தரப்பட்டுள்ளன.
# தேவாரப்பாடல் பெற்ற காவிரி தென்கரைத்தலங்களின் பட்டியல்

## இவற்றையும் காண்க

- தேவாரத் திருத்தலங்கள்
- தேவாரப்பாடல் பெற்ற தொண்டை நாட்டு தலங்களின் பட்டியல்
- தேவாரப்பாடல் பெற்ற நடு நாட்டு தலங்களின் பட்டியல்
- தேவாரப்பாடல் பெற்ற காவிரி வட கரைத்தலங்களின் பட்டியல்
- தேவாரப்பாடல் பெற்ற பாண்டிய நாட்டு தலங்களின் பட்டியல்
- தேவாரப்பாடல் பெற்ற கொங்கு நாட்டு தலங்களின் பட்டியல்
- தேவாரப்பாடல் பெற்ற வட நாட்டு தலங்களின் பட்டியல்
- தேவாரப் பாடல் பெற்ற ஈழ நாட்டு தலங்களின் பட்டியல்
# மியோனியம்

**மியோனியம்** (Muonium ), ஐதரசன் அணுவின் கருவில் எப்படி ஒரு புரோட்டானும் சுற்றுப் பாதையில் ஓர் எலக்ட்ரானும் உள்ளதோ அதேபோல் ஒருநேர்மின்னூட்டம் கொண்ட ஒரு மியூ மேசானைச் சுற்றி எலக்ட்ரான் சுற்றிவரும் துகள் **மியோனியம்** எனப்படும். ஐதரசனின் கருவில் ஒரு புரோட்டான் இருக்கும் மியோனியத்தில் ஒரு நேர்மின்னூட்டம் கொண்ட μ மேசான் இருக்கும்.
# மாடம்பாக்கம் தேனுபுரீசுவரர் கோயில்

**தேனுபுரீசுவரர் கோயில்**, தமிழ்நாட்டில் செங்கல்பட்டு மாவட்டம், தாம்பரம் வட்டம், மாடம்பாக்கம் பேரூராட்சியில் அமைந்துள்ள ஒரு சிவாலயமாகும். இத்தலத்தின் மூலவர் தேனுபுரீஸ்வரர், தாயார் தேனுகாம்பாள். இத்தலத்தின் தலவிருட்சமாக வில்வம் மரமும், தீர்த்தமாக கபில தீர்த்தமும் உள்ளன.
# மாடம்பாக்கம் தேனுபுரீசுவரர் கோயில்

## அமைவிடம்

தாம்பரத்திலிருந்து (கிழக்கு) சுமார் 10 கி.மீ. தொலைவில் மாடம்பாக்கம் பேரூராட்சியில் அமைந்துள்ளது. தாம்பரம்–வேளச்சேரி முக்கிய சாலையில் வடக்கு நோக்கிச் சென்று ராஜகீழ்ப்பாக்கம் அருகே மாடம்பாக்கம் முக்கிய சாலையில் திரும்பிச் சென்றால் கோயிலை அடையலாம்.
அஞ்சல் முகவரி:
அருள்மிகு தேனுபுரீஸ்வரர் திருக்கோயில் மாடம்பாக்கம் - 600073, சென்னை.
# மாடம்பாக்கம் தேனுபுரீசுவரர் கோயில்

## கோயில் அமைப்பு

மூலவர் தேனுபுரீஸ்வரர் கருவறையில் சதுர பீடத்தில், சுமார் ஒரு சாண் உயரத்தில் 3 விரற்கடை அகல லிங்க வடிவில் உள்ளார். பசு மிதித்த தழும்பும், கல்லடி பட்ட பள்ளமும் தெரிகிறது. அம்மன் தேனுகாம்பாளுக்குத் தனிச் சந்நிதி உள்ளது. சிவகாமி அம்மையுடனும் மாணிக்க வாசகருடனும் நடராசர் காணப்படுகிறார். கஜபிருஷ்ட விமானத்துடனமைந்த கருவறை (யானையின் பின்புறம்-மாடம் போன்ற அமைப்பு) இக்கோயிலின் சிறப்பும் பெயர்க்காரணமும் ஆகும்.  
கோயில் முன்மண்டபத்திலுள்ள 18 தூண்களும் அவற்றில் வடிக்கப்பட்டுள்ள சிற்பங்களும் குறிப்பிடத் தக்கவை. ஒரு தூணில் வடிக்கப்பட்டுள்ள சரபேசுவரருக்கு ஒவ்வொரு ஞாயிறன்றும் (மாலை 3.30-6.30) சிறப்பு வழிபாடு நடைபெறுகிறது. சுவாமி சன்னிதியிலுள்ள தட்சிணாமூர்த்தி ஆலமரத்தடியில் இல்லை. துர்க்கை கையில் கிளி காணப்படுகிறது.  
| மூலவர் | தேனுபுரீசுவரர் |
| --- | --- |
| உற்சவர் | சோமாஸ்கந்தர் |
| அம்மன்/தாயார் | தேனுகாம்பாள் |
| தல விருட்சம் | வில்வ மரம் |
| தீர்த்தம் | கபில தீர்த்தம் |
| ஆகமம்/பூஜை |  |
| பழமை |  |
| புராண பெயர் | மாடையம்பதி |
# மாடம்பாக்கம் தேனுபுரீசுவரர் கோயில்

## தல வரலாறு

கபில முனிவர் சிவபூசை செய்வதற்கு லிங்கத்தை இடது கையில் வைத்து வலது கையால் மலர்தூவி வழிபட்டதாகவும், கையில் லிங்கத்தை வைத்து வழிபட்ட முறை சரியல்ல எனக் கூறி சிவன் அவரை பசுவாகப் பிறக்கச் சாபம் அளித்ததாகவும், பசுவாகப் பிறந்த கபிலர் இத்தலத்தில் சிவனை வழிபட்டு முக்திபெற்றதாகவும் மரபு வரலாறு உள்ளது. பசு வடிவில் கபிலர் வழிபட்ட தலமென்பதால் சுவாமி, "தேனுபுரீஸ்வரர்' எனப்பட்டார். (தேனு-பசு). இவருக்கு "உலகுய்ய வந்த சிற்றேரி நாயனார்' என்றும் பெயர் உண்டு.  
சுந்தர சோழரின் அமைச்சரான அன்பில் அநிருத்தர் இக்கோயிலைக் கட்டியதாகவும் பின்னர் முதலாம் குலோத்துங்கனால் இது கற்றளியாக்கப்பட்டதாகவும், முன்மண்டபமும் அதிலுள்ள தூண்களும் பல்லவர்கள் காலத்தியது என்றும் விசய நகரப் பேரரசாலும் இக்கோயில் பராமரிக்கப்பட்டது என்றும் இக்கோயிலில் தற்காலத்திய கற்பலகையில் தமிழிலும் ஆங்கிலத்திலும் பொறிக்கப்பட்டுள்ளது. இக் கற்பலகை கோயிலின் முன்புறம் திறந்து வைக்கப்பட்டுள்ள புத்தக வடிவில் அமைக்கப்பட்டுள்ளது.
கோயிலில் காணப்படும் கல்வெட்டுகளில் இறைவனும் இறைவியும் `சிற்றேரி ஆளுடைய நாயனார்' என்றும் `நம்பிராட்டியார்' என்றும் கூறப்பட்டிருக்கிறார்கள்.
# மாடம்பாக்கம் தேனுபுரீசுவரர் கோயில்

## திருப்புகழில்

இத்தலம் மற்றும் இங்குள்ள சிவசுப்பிரமணியர் குறித்து அருணகிரிநாதர் திருப்புகழில் (பாடல்கள்: 701, 702) பாடியுள்ளார். அப்பாடல்கள் கோயில் முன்மண்டப உட்சுவற்றில் பொறிக்கப்பட்டுள்ளன.  
;திருப்புகழ்-பாடல் 701:
<poem>
தோடு றுங்குழை யாலே கோல்வளை
சூடு செங்கைக ளாலே யாழ்தரு
கீத மென்குர லாலே தூமணி ...... நகையாலே
தூம மென்குழ லாலே யூறிய
தேனி லங்கித ழாலே யாலவி
லோச னங்களி னாலே சோபித ...... அழகாலே
பாட கம்புனை தாளா லேமிக
வீசு தண்பனி நீரா லேவளர்
பார கொங்கைக ளாலே கோலிய ...... விலைமாதர்
பாவ கங்களி னாலே யான்மயல்
மூழ்கி நின்றய ராதே நூபுர
பாத பங்கய மீதே யாள்வது ...... கருதாயோ
நாட ருஞ்சுடர் தானா வோதுசி
வாக மங்களி னானா பேதவ
நாத தந்த்ரக லாமா போதக ...... வடிவாகி
நால்வி தந்தரு வேதா வேதமு
நாடி நின்றதொர் மாயா தீதம
னோல யந்தரு நாதா ஆறிரு ...... புயவேளே
வாட யங்கியவேலா லேபொரு
சூர்த டிந்தருள் வீரா மாமயி
லேறு கந்தவி நோதா கூறென ...... அரனார்முன்
வாச கம்பிற வாதோர் ஞானசு
கோத யம்புகல் வாசா தேசிக
**மாடை யம்பதி** வாழ்வே தேவர்கள் ...... பெருமாளே. </poem>
# திருவிடைவாசல் புண்ணியகோடியப்பர் கோயில்

**புண்ணியகோடியப்பர் கோயில்** திருஞானசம்பந்தரால் தேவாரப் பாடல் பெற்ற தலங்களில் காவிரி தென்கரைத் தலங்களில் ஒரு சிவத்தலமாகும். திருஞான சம்பந்தரின் காலத்திற்கு முன்பே இத்தலம் திருவிடைவாசல் என்றழைக்கப்பட்டுள்ளது. இத்தலம் விடையன் என்ற சூரிய குலத்து அரசர் கட்டி வழிபட்ட தலமாதலால் திருவிடைவாசல் என்றழைக்கப்பட்டது.
# திருவிடைவாசல் புண்ணியகோடியப்பர் கோயில்

## அமைவிடம்

கொரடாச்சேரியிலிருந்து கூத்தாநல்லூர் செல்லும் பாதையில் வெண்ணாற்றுப் பாலத்திற்கு அருகில் திருவிடைவாயில் வழிகாட்டி உள்ளது. அவ்வழியில் 2 கி.மீ. சென்றால் திருஇடைவாய் (திருவிடைவாய்) என்று அழைக்கப்படும் இத்தலத்தை அடையலாம்.
# திருவிடைவாசல் புண்ணியகோடியப்பர் கோயில்

## இறைவன், இறைவி

இத்தலத்தின் இறைவன் புண்ணியகோடியப்பர், இறைவி அபிராமி. இத்தலத்தின் தலவிருட்சமாக கஸ்தூரி அரளி மரமும், தீர்த்தமாக ஸ்ரீ தீர்த்தமும் உள்ளன.
# திருவிடைவாசல் புண்ணியகோடியப்பர் கோயில்

## சிறப்புகள்

இத்தலத்திற்கான தேவாரப் பாடல்கள் கிபி 1917ல் கண்டுபிடிக்கப்பட்டன.
தேவாரப்பாடல் பெற்ற தலங்களின் எண்ணிக்கை 274 என்று பொதுவாக அறியப்பட்டாலும், திருவிடைவாய் திருத்தலத்திற்காக திருஞானசம்பந்தர் பாடிய பாடல்கள் 1917 ஆம் ஆண்டு கண்டுபிடிக்கப்பட்ட பின்னர் தேவாரப்பாடல் பெற்ற தலங்கள் எண்ணிக்கை 275 ஆனது.
# தண்டரேசிதம்

**தண்டரேசிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது முப்பத்து நாற்பத்து ஒன்றாவது கரணமாகும்.
# தண்டரேசிதம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# நந்திதேவர் பூசாவிதி

**நநதிதேவர் பூசாவிதி** என்னும் நூல் 16 ஆம் நூற்றாண்டில் வாழ்ந்த நந்திதேவர் எனபவரால் இயற்றப்பட்டது. நந்திதேவரை நந்தீஸ்வரர் எனவும் குறிப்பிடுகின்றனர். இவர் இயற்றிய 'பூசாவிதி' என்னும் நூலில் 12 பாடல்கள் உள்ளன. இவை அந்தாதிநாக அமைந்துள்ளன. பாடல்களில் 'இரசவாதம்' மிகுதியாகப் பேசப்படுகிறது. வைத்தியமும், பூசாவிதியும் பற்றிய செய்திகள் இவற்றில் குறைவாகவே உள்ளன. பாடல்கள் 'பாரப்பா', 'கேளப்பா' என்னும் சொற்களைக் கொண்டு தொடங்குகின்றன.  
விக்கினேசர், சண்முகம், சிவம், தேவி, விஷ்ணு ஆகியோரின் பூசைகளைப் பற்றிச் சொன்ன பின்னர், ரேசகம், கும்பகம், பூரகம் பற்றிய பூசைகளும் சொல்லப்படுகின்றன.
##### பாடல் - எடுத்துக்காட்டு
தாளான சிவத்தினிட பூசை சொன்னேன்
:வன்மை உள சத்தியுட பூசை கேளு
வாளான 'இம்' என்னும் கும்பகத்தில்
:வட்ட வனமாக ஒருமனதாய் நின்று
ஆளான கதம்பக்கது ஊரி புஷ்பம் வைத்து
:அப்பனே பால் பழங்கள் வஸ்து வைத்து
'மான்' ஆன தேவியைத் தோத்தரித்து
:மைந்தனே சாஷ்டாங்கம் சரணம் பண்ணே.  
##### அடிக்குறிப்பு
# வேதிப்பொருள்களின் நச்சு விளைவுகளின் பதிவேடு

***'வேதிப்பொருள்களின் நச்சு விளைவுகளின் பதிவேடு***' (**வே.ந.வி.ப**) (Registry of Toxic Effects of Chemical Substances, **RTECS**) என்பது வேதியியல் பொருள்களைப் பற்றித் திறந்த அறிவியல் இலக்கியங்களில் குறிக்கப்பெற்றுள்ள நச்சு விளைவுகள் பற்றிய தரவுகளைத் தொகுத்து வைத்திருக்கும் தரவுக்களஞ்சியம். இத்தரவுகள் முற்றிலும் அறுதியும் உறுதியும் செய்யப்பட்டதாகவோ, பயனுடையதாகவோ இருக்க வேண்டும் என்பதைக் கணக்கில் கொள்ளாமல் தொகுத்தவை. 2001 ஆம் ஆண்டுவரை இதனை ஐக்கிய அமெரிக்காவின் தேசிய தொழிற்சூழல் பாதுகாப்புக் கழகத்தின் (NIOSH)) பராமரித்து வந்தது. இதன் தரவுகளும் இலவசமாகக் கிடைத்தன. இப்பொழுது சைமிக்ஃசு தொழில்நுட்பங்கள் (Symyx Technologies) என்னும் தனியார் நிறுவனத்தின் கீழ மேலாண்மை செய்து வருகின்றது. இதன் தரவுகளைப் பெற பணம் கட்ட வேண்டும் அலல்து பணம் கொடுத்து சந்தா பெற வேண்டும்.
# வேதிப்பொருள்களின் நச்சு விளைவுகளின் பதிவேடு

## உள்ளடக்கம்

இதன் கோப்பில் ஆறு வகையான நச்சுத்தன்மைகள் பற்றிய தரவு சேர்க்கப்பட்டுள்ளன:  
1. முதன்மையான எரிச்சல் ஊட்டுகை
1. மரபணுப்பிறழ்ச்சி விளைவுகள் (mutagenic effects)
1. இனப்பெருக்கத் தீவிளைவுகள்
1. புற்றுக்கட்டி விளைவுகள்
1. கடும் நச்சு விளைவுகள்
1. பல்படிவு (பல முறை தாக்குற்ற) விளைவுகள்
# வேதிப்பொருள்களின் நச்சு விளைவுகளின் பதிவேடு

## வரலாறு

வேதிப்பொருள்களின் நச்சு விளைவுகளின் பதிவேடு (**வே.ந.வி.ப**) என்பது ஐக்கிய அமெரிக்காவின் மக்களவை ('காங்கிரசு') பணிப்பித்த நடவடிக்கை. இது 1970 ஆம் ஆண்டின் தொழிற்சூழல் பாதுகாப்பும் உடல்நலச் சட்டத்தின் பகுதி 20(a)(6) -இன் படி நிறுவப்பட்டது (PL 91-596). முதல் பதிப்பானது நச்சுப் பொருள்களின் பட்டியல் (*Toxic Substances List*) என்று அழைக்கப்பெற்று சூன் 28, 1971 இல் வெளியிடப்பட்டது; இதில் ஏறத்தாழ 5,000 வேதிப்பொருள்கள் பற்றிய நச்சியல்சார்பான தரவுகள் அடங்கி இருந்தன. இப்பெயர் பின்னர் மாற்றப்பட்டு *வேதிப்பொருள்களின் நச்சு விளைவுகளின் பதிவேடு* என்று பொருள்படும் *Registry of Toxic Effects of Chemical Substances*RTECS, என்று அழைக்கப்பட்டது. சனவரி 2001 இல் இந்தத் தரவுக்களஞ்சியம் 152,970 வேதிப்பொருள்கள் பற்றிய செய்திகளைக் கொண்டிருந்தது. திசம்பர் 2001 இல் ஐக்கிய அமெரிக்காவின் தேசிய தொழிற்சூழல் பாதுகாப்புக் கழகம் (NIOSH) இத்தரவுக் களஞ்சியத்தைத் தனியார் நிறுவனமாகிய எல்சிவியர் எம்டிஎல் (Elsevier MDL) என்னும் நிறுவந்த்துக்கு மாற்றியது. சைமிக்ஃசு (Symyx) என்னும் நிறுவனம் எல்சிவியெர் எம்டிஎல்-ஐ 2007 இல் வாங்கியது. இப்பொழுது இதன் தரவுகளைப் பெற பணம் கட்ட வேண்டும் அல்லது பணம் கொடுத்து ஆண்டுச் சந்தா பெற வேண்டும். .  
வேதிப்பொருள்களின் நச்சு விளைவுகளின் பதிவேடு (**வே.ந.வி.ப**) இப்பொழுது ஆங்கிலம் பிரான்சியம், எசுப்பானியம் ஆகிய மொழிகளில் தொழில்சூழல் நலம்- பாதுகாப்புக்கான கனடிய நடுவகத்தில் இருந்து கிடைக்கின்றன. தரவுக்களஞ்சிய சந்தாவானது இணையவலை வழியாகவோ இறுவட்டிலோ, உள்நிறுவன இணையவலை வடிவிலோ கிடைக்கின்றது. . தரவுக்களஞ்சியம் இணையவழி தேசிய தகவல் சேவை கூட்டுநிறுவனம் (National Information Services Corporation, NISC ), "RightAnswer.com", எக்ஃசுபபு ("ExPub") (Expert Publishing, LLC) ஆகியவற்றின் ஊடாகக் கிடைக்கின்றது.
# வேதிப்பொருள்களின் நச்சு விளைவுகளின் பதிவேடு

## வெளியிணைப்புகள்

- RTECS overview
- Symyx website
- RightAnswer Website
- Expert Publishing, LLC Website
# பெரும்பற்றப்புலியூர் நம்பி

**பெரும்பற்றப்புலியூர் நம்பி** என்பவர் திருவாலவாயுடையார் திருவிளையாடற் புராணம் எனும் சைவ நூலை இயற்றிய ஆசிரியராவார். இவர் பொ.ஊ. 13 ஆம் நூற்றாண்டில் வாழ்ந்த சைவப் புலவர். இந்நூலே திருவிளையாடற் புராணத்தின் முதல் நூலாகும்.
# பெரும்பற்றப்புலியூர் நம்பி

## திருவாலவாயுடையார் திருவிளையாடற் புராணம்

உத்தரமகாபுராணம் எனும் வடமொழியில் சிவபெருமானைப் பற்றிய கதைகள் கூறப்பட்டிருந்தன. அவற்றில் சாரசமுச்சயம் எனும் பகுதியிலிருந்து 64 திருவிளையாடல்களைத் தமிழுக்குத் தந்தார் பெரும்பற்றப்புலியூர் நம்பி.
# பெரும்பற்றப்புலியூர் நம்பி

## சிறப்பு

இவருடைய புராணக் கதைகளில் சில கலித்தொகை, பரிபாடல் முதலான நூல்களிலும் காணப்படுகின்றன. ஆழ்வார்களும், நாயன்மார்களும் கூடப் புராணக் கதைகளைத் தம் பாடல்களில் குறிப்பிட்டுள்ளனர். எனினும் அவற்றில் கதைத் துணுக்கிகளே உள்ளன. இந்தப் பெருபற்றப்புலியூர் நம்பிதான் முதன்முதலாகப் பல கதைகளின் தொகுப்பாகப் 'புராணம்' என்னும் நூலை உருவாக்கினார். மாபுராணம், பூதபுராணம் என்னும் பெயரில் இடைச்சங்க காடத்து நூல்களாகக் காட்டப்பட்டுள்ள நூல்கள் இலக்கண நூல்கள்.  
இந்த நம்பியின் ஊரான பெரும்பற்றப்புலியூர் செல்லிநாட்டில் இருந்தது. இது சங்ககாலத்துச் செல்லூர்.
# பெரும்பற்றப்புலியூர் நம்பி

## நம்பி

இவருக்கு முன்னர் நம்பி என்னும் பெயர் கொண்ட சிலர் இருந்தனர்.
- நம்பியாண்டார் நம்பி — பொ.ஊ. 10 ஆம் நூற்றாண்டு.
- மதுரை மீனாட்சியம்மன் கோபுரத்தைக் கட்டினார். இவர் பொ.ஊ. காலம் 1227
# இரனேயு

**இரனேயு** அல்லது **இரனேயுஸ்** அல்லது **லியோன் நகர புனித இரனேயுசு** (; கிரேக்கம்: ) (2ஆம் நூற்றாண்டு – கி.பி 202), என்பவர் உரோமைப் பேரரசின் ஒரு பகுதியாய் விளங்கிய காவுல் (தற்போது லியோன், பிரான்சு) என்னும் நகரின் ஆயராக இருந்தவர் ஆவார். இவர் துவக்ககால திருச்சபைத் தந்தையர்களுல் ஒருவரும் கிறித்தவ மறையின் வாத வல்லுனரும் ஆவார். இவரின் எழுத்துகள் துவக்ககால கிறித்தவ இறையியலின் வளர்ச்சியில் முக்கியப் பங்கு வகிக்கின்றன. இவர் திருத்தூதர் யோவானின் சீடரான புனித பொலிகார்ப்புவின் சீடராவார்.  
தொடக்க காலத்தில் "மறை நூல்" (Scriptures) என்னும் பொதுப் பெயராலேயே அழைக்கப்பட்டு வந்த விவிலிய நூல்களை கடவுள் மனிதரோடு செய்துகொண்ட "உடன்படிக்கையை" (Covenant) குறிக்கும் விதமாக *ஏற்பாடு* (Testament) என்று முதன்முதலில் அழைத்தவர் இவரே.  
கி.பி. 185ஆம் ஆண்டளவில், இவர் ஞானக் கொள்கை என்னும் சொல்லை முதன்முதலில் பயன்படுத்தி வாலண்டைன் (Valentinus) என்பவரின் படிப்பினையை தப்பறை என அடையாளம் காட்டினார். அக்கொள்கையினை சாடி இவர் பல நூல்களை எழுதியுள்ளார்.  
மரியாளியலினைப் பற்றி விரிவாக எழுதிய முதல் திருச்சபைத் தந்தை இவரே.  
கத்தோலிக்க திருச்சபை மற்றும் கிழக்கு மரபுவழி திருச்சபையில் இவர் புனிதர் என ஏற்கப்படுகின்றார். கத்தோலிக்க திருச்சபையில் இவரின் விழா நாள் ஜூன் 28 ஆகும். லூதரனியமும், அதே நாளில் இவரின் விழாவினைச் சிறப்பிக்கின்றது. மரபுவழி திருச்சபைகளில் இவரின் விழா நாள் 23 ஆகஸ்ட் ஆகும்.
# வலைவாசல்:கிறித்தவம்/தேர்ந்தெடுக்கப்பட்ட நிகழ்வுகள்/சூன்

<div>  
</div>
- சூன் 24, 1542 - கத்தோலிக்க மறுமலர்ச்சியில் மிக முக்கிய பங்க வகித்தவரும், மறைவல்லுநருமான புனித சிலுவையின் புனித யோவான் பிறப்பு.
- சூன் 29, 1814 - மெதடிஸ்த திருச்சபையைச் சேர்ந்த ஆறு மதப்பரப்புனர்கள் இலங்கையின் காலி நகரை வந்தடைந்தனர்.
- சூன் 9, 1834 - பைபிளைப் பல இந்திய மொழிகளில் மொழிபெயர்த்த வில்லியம் கேரி (படம்) இறப்பு.
- சூன் 9, 1903 - அநுராதபுரத்தில் இடம்பெற்ற கலவரத்தில் கத்தோலிக்க ஆலயம் ஒன்று பௌத்தர்களினால் சேதமாக்கப்பட்டு மதகுரு தாக்கப்பட்டார்.  
<noinclude>  
</noinclude>
# புது வசந்தம்

***புது வசந்தம்*** இது 1990 ஆம் ஆண்டு வெளிவந்த இந்திய தமிழ் மொழித் திரைப்படமாகும். விக்ரமன் இயக்கத்தில் முரளி, சித்தாரா, ஆனந்த் பாபு, ராஜா, மற்றும் சார்லி, ஆகியோர் முன்னணி கதாபாத்திரங்களில் நடித்துள்ளனர். மேலும் ஆர். பி. சௌத்ரி மற்றும் ஆர். மோகன் தயாரித்து எஸ். ஏ. ராஜ்குமார் அவர்களால் இசையமைத்து ஏப்ரல் 14, 1990 ஆம் ஆண்டு அன்று வெளியிடப்பட்டது.
# புது வசந்தம்

## நடிகர்கள்

- முரளி - பாலு
- ஆனந்த் பாபு - மைக்கேல்
- ராஜா - ராஜா
- சார்லி - மனோகர்
- சித்தாரா - கௌரி
- சுரேஷ் - சுரேஷ்
- வினு சக்ரவர்த்தி பாலுவின் அப்பா
- ஓமக்குச்சி நரசிம்மன்
- விஜயகுமார் - சிறப்புத் தோற்றம்
- மஞ்சுளா - சிறப்புத் தோற்றம்
- கே. எஸ். ரவிக்குமார் - சிறப்புத் தோற்றம்
# புது வசந்தம்

## விருதுகள்

- 1990 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - முதல் பரிசு
# யங்கின் குறுக்கீட்டு சோதனை

**யங்கின் குறுக்கீட்டு சோதனை** (Young's interference experiment'') என்பது ஒளியின் அலைப் பண்பினை விளக்க உதவும் ஓர் எளிய அமைப்பாகும்.  
ஓர் ஒளிரும் பொருளுக்கு முன் சிறு துளையுள்ள ஒரு அட்டையினை வைக்கவும். இதன் வழியாக வெளிப்படும் ஒளிக்கற்றை மற்றொரு அட்டையிலிருக்கும் இரு அடுத்தடுத்த துளைகளில் விழுமாறு அமைக்கவும். இந்த இரு துளைகளும் எல்லா வகையிலும் ஒத்த இரு ஒளித் தோற்றுவாய்களாக அமைகின்றன. இந்த இரண்டாவது அட்டையிலிருந்து சிறிய தொலைவில் ஒரு வெண் திரையினை அமைத்தால், அத்திரையில் குறுக்கீட்டுப் பட்டைகளை (Interference bands) காணலாம். இது தெளிவாக ஒளியின் அலை பண்பினைக் காட்டுகிறது.
# ஏரியூர்

**ஏரியூர்** (Eriyur) இது இந்தியாவின் தமிழ்நாடு மாநிலம் சிவகங்கை மாவட்டம், திருப்பத்தூர் வட்டம், சிங்கம்புணரி ஊராட்சி ஒன்றியத்தில் இருக்கும் ஒரு ஊர் ஆகும்.
இது ஏரியூர் மற்றும் மாம்பட்டி தேவஸ்தானம் என்ற இரு கிராம பஞ்சாயத்துக்களை உள்ளடக்கிய பெரிய ஊராகும். மேலும் நிர்வாக ரீதியாகவும் கலாச்சார ரீதியாகவும் அருகில் உள்ள வலையபட்டி மற்றும் உலகினிப்பட்டி கிராமங்களுடன் தொடர்பில் உள்ள ஊராகும்.
# விகர்ணன்

இந்திய நாட்டின் புகழ் பெற்ற இதிகாசங்களுள் ஒன்றான மகாபாரதத்தின் கதைமாந்தர் கௌரவர்களில் ஒருவனே விகர்ணன். கண்பார்வையற்ற மன்னனான திருதராட்டிரனுக்கும், அவனது மனைவியான காந்தாரிக்கும் பிறந்த நூறு பிள்ளைகளுள் ஒருவனே இவன்.சுதேஷ்ணவதி மற்றும் இந்துமதி ஆகியோர் அவருடைய மனைவிகள்.
# விகர்ணன்

## எதிர்ப்பு

சகுனியின் சூழ்ச்சியால் சூதாட்டத்தில் யுதிஷ்டிரனின் தோல்விக்காக வருத்தப்பட்டவன் விகர்ணன் மட்டுமே. யுதிஷ்டிரன் ஒவ்வொன்றாய் இழந்து இறுதியில் திரௌபதியையும் இழந்து நின்ற போது,துரியோதனன் கட்டளைப்படி துச்சாதனன் திரௌபதியை கூந்தலைப் பற்றி சபையில் இழுத்து வந்து துகில் உரிந்த போது கௌரவர்களில் எதிர்ப்பு தெரிவித்தவர்கள் இருவர். அவர்களில் விகர்ணன் "யுதிஷ்டிரன் முதலில் தன்னை வைத்து இழந்தார். அதன் பிறகு அவருக்கு எவர் மீதும் உரிமையில்லை. எனவே, அவர் திரௌபதியை பணயம் வைத்தது ஏற்க முடியாது" என்று தைரியத்துடன் கூறினான். உடனே கர்ணன் "இளவரசே உங்கள் விசுவாசம் யாரிடம்? உங்கள் சகோதரர் எந்தச் சட்டத்தையும் மீறவில்லை.அவளின் கணவர் அடிமையானதும் அடிமைகளின் மனைவியும் அடிமைதான். அவளை மீண்டும் பணயம் வைக்கத் தேவையில்லை, இருந்தாலும் அனுதாபத்தால் அவளைத் தனியாக பணயம் வைக்க ஒப்புக்கொண்டோம். உமக்கு முதிர்ச்சி இல்லாததால், உமது உணர்ச்சிகள், உமது சிந்தனையைக் குழப்ப இடங்கொடுக்க வேண்டாம் என்றான்.
# விகர்ணன்

## விகர்ணன் மரணம்

குருச்சேத்திரப் போரில் பதிமூன்றாம் நாளன்று அபிமன்யுவை சக்கர வியூகத்தினுள் வைத்து கௌரவப் படைத்தளபதி துரோணர், கௌரவர்கள் விதிமுறையை மீறி (ஒரு வீரனை ஒரு வீரன் தான் நேருக்கு நேர் சண்டையிட வேண்டும்) கொன்றதை போர்களத்திலேயே எதிர்த்தவன். குருச்சேத்திரப் போரின் இறுதி நாள் அன்று பீமனால் தயக்கத்தோடு கொல்லப் பட்டான்.
# விகர்ணன்

## மேலும் பார்க்க

- யுயுத்சு
# விகர்ணன்

## வெளி இணைப்பு

- தமிழில் முழு மஹாபாரதம்
# மா. சுதர்சன நாச்சியப்பன்

**மா. சுதர்சன நாச்சியப்பன்** (*Sudarsana Natchiappan*) ( பி - செப்டம்பர் 29 - 1947) இவர் ஒரு வழக்குரைஞர், அரசியல்வாதி, முன்னாள் மற்றும் மாநிலங்களவை மற்றும் மக்களவை உறுப்பினரும், முன்னாள் மத்திய அமைச்சரும் ஆவார்.
# மா. சுதர்சன நாச்சியப்பன்

## வாழ்க்கைக் குறிப்பு

இவர் தமிழ்நாட்டின், சிவகங்கை மாவட்டம், ஏரியூர்-ஐ பிறப்பிடமாக கொண்டவர். இவர் மக்களவைக்கு, 1999-இல் நடைபெற்ற தேர்தலில் சிவகங்கை மக்களவைத் தொகுதியிலிருந்து இந்திய தேசிய காங்கிரசு கட்சியின் சார்பாக தேர்ந்தெடுக்கப்பட்டார். இவர் **மத்திய வணிகம் மற்றும் தொழில் துறை** அமைச்சராக பணியாற்றியுள்ளார்.
# தெனாலிராமன் (2014 திரைப்படம்)

**தெனாலிராமன்** 2014ம் ஆண்டு திரைக்கு வந்த தமிழ் மொழி நகைச்சுவைத் திரைப்படம். இந்த திரைப்படம் 3 ஆண்டிற்கு பிறகு நடிகர் வடிவேலு நடித்த திரைப்படம் ஆகும். கல்பாத்தி அகோரம் தயாரிப்பில் யுவராஜ் தயாளன் இயக்கத்தில் வெளிவந்த இத்திரைப்படத்தின் திரைக்கதை, வசனத்தை ஆரூர்தாஸ் எழுதினார்.  
டி இமான் இசையமைப்பில் வாலி, புலமைப்பித்தன், நா. முத்துகுமார் ஆகியோர் பாடல்களை எழுதுயுள்ளார்கள். ராம்நாத் செட்டி ஒளிப்பதிவாளராகவும், எம். பிரபாகர் கலை இயக்குநராகவும் பணியாற்றினார்.
# தெனாலிராமன் (2014 திரைப்படம்)

## கதை சுருக்கம்

வெளியுலகம் தெரியாமல் ஆட்சி நடத்திக் கொண்டிருக்கும் மன்னனுக்கு அனைத்தையும் புரிய வைப்பவனே இந்த ‘தெனாலிராமன்’.
விகட நகரத்தை ஆளும் மன்னனின் (வடிவ«லு) அரசவையில் இருக்கும் 9 ‘நவரத்தின மந்திரிகள்’ மற்றும் ராஜதந்திரி (ராதாரவி) ஆகியோர் மக்கள் நலத்திட்டப் பணிகளை கவனித்து வருகின்றனர். மன்னனை ஏமாற்றி, சீன வியாபாரிகளை விகட நகரத்திற்கு வியாபாரம் செய்ய அழைத்து வருவதற்கு 9 மந்திரிகளுடன் இணைந்து திட்டம் தீட்டுகிறார் ராதாரவி. அதில் ஒருவர் மன்னனுக்கு துரோகம் செய்ய மனமில்லாமல் எதிர்ப்புத் தெரிவிக்க அவரை கொலை செய்து இயற்கை மரணம்போல் காட்டுகிறார்கள். அரசவையில் காலியாகும் அந்த மந்திரிப் பதவியை தன் சமயோஜித புத்திக்கூர்மையால் கைப்பற்றுகிறார் தெனாலிராமன் (வடிவேலு). உண்மையில் தெனாலிராமன் அரசவையில் இடம்பிடித்தது ஆட்சிபுரிய அல்ல... மக்களுக்கு நன்மை செய்யாமல் இருக்கும் மன்னனை கொலை செய்வதற்கு மாறுவேடத்தில் வந்த போராளி. ஆனால், அரண்மனைக்குள் நுழைந்தபிறகுதான் தெரிகிறது.... இத்தனைக்கும் காரணம் மன்னன் அல்ல, அந்த மந்திரிகள்தான் என்று! இதன் பிறகு ‘தெனாலிராமன்’ என்ன செய்தார் என்பது மீதிப்படம்.
# தெனாலிராமன் (2014 திரைப்படம்)

## நடிகர்கள்

- வடிவேலு -தெனாலிராமன் , மன்னர்
- மீனாட்சி தீக்ஷித் - மாதுளை
- ராதாரவி
- மனோபாலா - நவரத்ன அமைச்சர்
- ஜி. எம். குமார்
# தெனாலிராமன் (2014 திரைப்படம்)

## இயக்குநர்

வடிவேலுவுக்கு இரட்டை வேடக் கதையை அமைத்து, ‘தெனாலிராமன்’ படத்தின் மூலம் தனது இரண்டாவது படத்தை கொடுத்திருக்கிறார் இயக்குநர் யுவராஜ் தயாளன்.
# சைவ சித்தாந்தம் மறு பார்வை (நூல்)

**சைவ சித்தாந்தம் மறு பார்வை** என்பது சோ. கிருஷ்ணராஜா என்பவரால் எழுதப்பெற்ற நூலாகும். இந்நூலில் சைவ சித்தாந்தத்தின் கருத்துகள் வெளியிடப்பட்டுள்ளன. இந்நூலை பூபாலசிங்கம் பதிப்பகம் வெளியிட்டுள்ளது.
# சைவ சித்தாந்தம் மறு பார்வை (நூல்)

## உள்ளடக்கங்கள்

- தமிழின் முதலாவது பக்தியுகமும் சைவ சித்தாந்தத்தின் பிறப்பும்
- மெய்கண்ட சாஸ்திரங்களிற்கு முற்பட்ட சைவ சித்தாந்தம்
- சைவ சித்தாந்த ஒழுக்கவியல் - தேவிகாலோத்தரப் போதனை
- சைவசித்தாந்த முத்திக்கோட்பாடு சர்வஞ்ஞானோத்தர ஆகமப் போதனை
- ஊகமும்நியாயித்தலும் இந்திய மரபில் மெய்யியலின் தோற்றம் பற்றிய சில குறிப்புகள்
# சைவ சித்தாந்தம் மறு பார்வை (நூல்)

## இவற்றையும் காண்க

- சைவ சமய இலக்கியம்
# நந்திக் கொடி (நாவல்)

**நந்திக் கொடி** என்பது வாகரை வாணன் எழுதிய வரலாற்று குறுநாவலாகும். இந்நாவலில் இலங்கையை ஆண்ட இந்திய மன்னன் கலிங்கமாகன் எனும் வீரசைவன் வரலாற்றை மையமாகக் கொண்டு வாகரை வாணன் எழுதியுள்ளார். அம்மன்னன் பயன்படுத்திய வீரசைவக் கொடியான நந்திக் கொடியின் பெயரையை நாவலுக்கு சூட்டியுள்ளார்.
# நந்திக் கொடி (நாவல்)

## உள்ளடக்கம்

இந்நாவல் பதினாறு அத்தியாயங்களை உள்ளடக்கியதாகும்.  
1. ஜனநாதமங்கலம்
1. கலிங்கமாகன்
1. தம்பதெனியா அரசன்
1. பாண்டியப் பேரரசு
1. கோகர்ணம்
1. மாயரட்டையில்
1. மட்டக்களப்பு மன்னன்
1. நிலா முற்றத்திலே
1. வீர சைவவாதி
1. வன்னிமை
1. சாவக மன்னன் சந்திரபானு
1. வீர பாண்டியனின் வெற்றி முரசம்
1. புயலுக்குப்பின்
1. தொழுத கொயுள்ளும்
1. பராக்கிரமபாகுவின் மரணம்
1. சிங்கை நகர்
# நந்திக் கொடி (நாவல்)

## இவற்றையும் காண்க

சைவ சமய இலக்கியம்
# விடைக்கொடி

கொடி.]]
**விடைக்கொடி** அல்லது **நந்திக்கொடி** என்பது உலகளாவிய சைவர்களின் உத்தியோகபூர்வமான கொடியாக ஏற்றுக்கொள்ளபட்ட கொடி ஆகும். இலங்கையிலும், புலம்பெயர் தமிழர் வாழும் நாடுகளிலும், இந்துக்களின் சமயம் சார்ந்த நிகழ்வுகள் கொண்டாடப்படும் போதும், இக்கொடியை ஏற்றுவது வழக்கமாக இருக்கின்றது.
# விடைக்கொடி

## நந்திக்கொடி

சைவர்களின் முழுமுதல் இறைவனான சிவபிரானின் கொடியாகவும், ஊர்தியாகவும், விளங்குவது தர்மத்தின் வடிவான இடபமே என்பது அவர்தம் நம்பிக்கை. வெண்ணிறக் காளையின் சின்னம் பொறித்த இடபக்கொடியை ஏந்தியவரான சிவனை, "ரிஷபத்வஜ" என்று வடமொழி இலக்கியங்கள் துதிக்கின்றன. சிவனது காளைக்கொடியைக் குறிக்கும் வகையில், ஆனேறு, விடை, சே, இடபம், பெற்றம் முதலிய பெயர்களால் அவனது கொடியைப் புகழ்ந்து, தமிழ் இலக்கியங்களும், திருமுறைகளும் பாடுவதைக் காணலாம். புறநானூறு "வால்வெள்ளேறே சிறந்த சீர்கெழு கொடியும்" (கடவுள் வாழ்த்து) என்றும், அப்பர் "விடைக்கொடியான்" (தி.4:4:6) என்றும், சம்பந்தர், "ஏறார் கொடி எம் இறை" (தி.2:35:05) என்றும், மணிவாசகர், "சேவார் வெல்கொடிச்சிவன்" (போற்றித்திருவகவல்.4) என்றும் பாடுவது, ஓரிரு சான்றுகளாகும்.  
தமிழகத்தை ஆண்ட பல்லவர்களின் கொடியாக விளங்கியதும் இந்த விடைக்கொடியே ஆகும். யாழ்ப்பாண இராச்சியத்தை ஆண்ட ஆரியச் சக்கரவர்த்திகள் தங்கள் சின்னமாக விடைக்கொடியையே பயன்படுத்தியுள்ளனர்.இலங்கையின் சிங்கள மன்னருக்கு சிம்ம சொப்பனமாக விளங்கியவனும், வீரசைவனுமான கலிங்க மாகன், நந்திக்கொடியையே தன் கொடியாகப் பயன்படுத்தினான் என்பது தொன்மம்.
# விடைக்கொடி

## வரலாறு

முருகன் கோவில்.]]
தற்போது உலகெங்கும் சைவக்கொடியாகப் பட்டொளி வீசும் விடைக்கொடியானது, இலங்கையைச் சேர்ந்த சைவப்பிரமுகர் **விடைக்கொடிச்செல்வர் சின்னத்துரை தனபாலா** அவர்களின் சிந்தனையில் விளைந்த பயன் ஆகும். விடைக்கொடி சமயக்கொடியாக முன்வைக்கப்பட்ட பின்புலம் பற்றி அன்னார் வருமாறு கூறுகின்றார்:  
இதனால் ஏற்பட்ட ஆதங்கமே, சைவர்களுக்குரிய விடைக்கொடியைப் பரவலாக்க அன்னார் எடுத்த முயற்சி ஆகும். சி.தனபாலா அவர்களின் ஆலோசனைக்கமைய, தமிழகக் கலைஞர் **மதுரை இரவீந்திர சாஸ்திரி** அவர்களால் ஆகமவிதிப்படி, விடைக்கொடி வடிவமைக்கப்பட்டது. இது முதன்முதலாக இரத்மலானை இந்துக் கல்லூரியில் 1998இல் ஏற்றப்பட்டது. இலங்கையின் சைவ அமைப்புக்களின் ஒன்றியமாக விளங்கும், *அகில இலங்கை இந்து மாமன்றம்*, உலகெங்கும் பரந்துவாழும் எல்லாச் சைவர்களும் நந்திக்கொடியையே தமது சமயக்கொடியாக ஏற்றுக்கொண்டு, சமய நிகழ்வுகளில் பயன்படுத்தவேண்டும் என்று தீர்மானம் நிறைவேற்றியது.  
அடுத்தடுத்த ஆண்டுகளில், தருமபுரி ஆதீன பீடாதிபதி சீர்வளர்சீர் சண்முகதேசிக ஞானசம்பந்த பரமாச்சாரிய சுவாமிகள், ஸ்ரீமத் மௌன குமாரசாமித் தம்பிரான், பேரூர் ஆதீனம் கயிலைக்குருமணி குரு மகாசன்னிதாம் சாந்தலிங்க இராமசாமி அடிகளார்,குன்றக்குடி பொன்னம்பல அடிகளார், திருவாவடுதுறை ஆதீனம் காசி விஸ்வநாதன், அமெரிக்க ஹவாய் ஆதீன இரண்டாம் பீடாதிபதி போதிநாத வேலன்சாமி போன்றோருக்கு விடைக்கொடி வழங்கப்பட்டதுடன், குறித்த ஆதீனங்களும் அதை உலக சைவக்கொடியாக அங்கீகரித்து ஏற்றுக்கொண்டன. தொடர்ந்து வந்த ஆண்டுகளில், இலங்கை, தமிழகம் மாத்திரமன்றி, தென்னாபிரிக்கா, சுவிட்சர்லாந்து, பிரித்தானியா, கனடா, அமெரிக்கா போன்ற நாடுகளில் இடம்பெற்ற சமய நிகழ்வுகளில் விடைக்கொடி ஏற்றிவைக்கப்பட்டதுடன்,அங்கங்கு அமைந்திருந்த சமய அமைப்புகள்,அதைத் தொடர்ச்சியாகப் பயன்படுத்தி வருகின்றன.  
இலங்கையில் அங்கீகரிக்கப்பட்ட சமயக்கொடி என்பதால், அரசு விழாக்களில் சைவரைப் பிரதிநிதித்துவம் செய்ய, விடைக்கொடியே ஏற்றப்படுகின்றது. புலம்பெயர் தமிழர் வதியும் நாடுகளிலும், சமய நிகழ்வுகள் இடம்பெறும் போதெல்லாம், விடைக்கொடி ஏற்றப்படுவது வழமை. உலக சைவப் பேரவையின் அனுசரணையில், சிவனிரவு கொண்டாடப்படும் வாரம் முழுவதும், இலங்கையில் கொடிவாரம் அனுட்டிக்கப்படுவதுடன், சைவர் யாவரும் விடைக்கொடி தரித்து, அது தொடர்பான விழிப்பூட்டலிலும் ஈடுபடுகின்றனர்.